# Doctor Brants Narrenschiff/Von Bettlern

| « Vom nächtlichen hofieren | Sebastian Brant Doctor Brants Narrenschiff | Von bösen Weibern » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[78v]
Ich vorcht mir ging an narren ab Vnd han durch su$^o$cht den ba$^e$ttel stab Kleyn wißheyt ich do funden hab
Der ba$^e$ttel hat ouch narren vil All welt die riecht sich yetz vff gyl Vnd will mit ba$^e$ttlen neren sich Pfaffen / münchs o$^e$rden sint vast rich
[79r]
Vnd klagent sich / als werent sie arm
Hü ba$^e$ttel / das es gott erbarm Du bist zu$^o$ notturfft vff erdocht Vnd hast groß huffen zamen brocht Noch schrygt der pryor trag her plus
Dem sack dem ist der boden vß /
Des glichen du$^o$nt die heylchtu$^o$m fu$^e$rer / Styrnensto$^e$sser / statzionyerer Die nyenant keyn kirchwih verligen Vff der sie nit o$^e$fflich vß schrygen
Wie das sie fu$^e$ren jn dem sack
Das hew / das tieff vergraben lagk Vnder der krippf zu$^o$ Bettleheyn Das sy von Balams esel beyn / Eyn fa$^e$der von sant Michels flügel
Ouch von sant jo$^e$rgen roß eyn zügel
Oder die buntschu$^o$ch von sant Claren / Mancher du$^o$t ba$^e$ttlen by den joren So er wol wercken mo$^e$cht vnd kundt Vnd er / jung / starck ist / vnd gesundt
Wann das er sich nit wol mag bucken
Im sta$^e$ckt eyn schelmenbeyn jm rucken Sin kynd die mu$^e$ssent jung dar an On vnderloß zu$^o$m ba$^e$ttel gan Vnd leren wol das ba$^e$ttel gschrey
Er bra$^e$ch jnn ee eyn arm entzwey
Oder etzt jnn vil bla$^e$tzer / bülen Do mit sie künden schrygen hülen / Der sytzen vier vnd zwentzig noch Zu$^o$ Straspurg jn dem dummenloch
[79v]
On die man setzt jnn weisen kasten
Aber ba$^e$ttler du$^o$nt seltten vasten Zu$^o$ Basel vff dem kolenbergk Do triben sie vil bu$^o$benwergk Ir rottwelsch sie jm terich hand
Ir gfu$^o$ge narung durch die land
Jeder stabyl ein ho$^e$rnlüten hatt Die voppen / ferben / ditzent / gatt Wie sie dem prediger gelt gewynn Der lu$^o$g / wo sy der joham grym
Durch alle scho$^e$chelboß er loufft
Mit rübling / junen ist syn kouff Biß er beseuelet hye vnd do So schwa$^e$ntz er sich dann anderswo Veralchend vber den breithart
Styelt er all breitfu$^e$ß / vnd flughart
Der sie flo$^e$sßlet / vnd lüßling ab schnyt Grantner / klant / vetzer / fu$^e$ren mit Eyn wild beganschafft der welt Ist / wie man stelt yetz vff das gelt
Herolden / sprecher / Partzifand /
Die strofften ettwann o$^e$fflich schand Vnd hatten dar durch eren vil Eyn yeder narr yetz sprechen wil Vnd tragen sta$^e$blin ruch vnd glatt
Das er werd von dem ba$^e$ttel satt /
Eym wer leid das gantz wer syn gwandt Ba$^e$ttler beschissen alle landt / Eyner eyn silberin kelch mu$^o$ß han Do all tag syben moß jn gan
[80r]
Der gat vff krucken so mans sicht
Wann er alleyn ist / darff ers nicht Diser kan fallen vor den lüten Das yederman tu$^o$g vff jn düten Der lehnet andern jr kynder ab
Das er eyn grossen huffen hab
Mit ko$^e$rb eyn esel du$^o$t bewaren Als wolt er zu$^o$ sant Jacob faren
Der gat hyncken / der gat bucken Der bindet eyn beyn vff ein krucken
Oder eyn gerner beyn jn die schlucken
Wann man jm recht lu$^o$gt zu$^o$ der wunden So sa$^e$h man wie er wer gebunden Zu$^o$m ba$^e$ttel loß ich mir der wile Dann es synt leyder ba$^e$ttler vile
Vnd werdent sta$^e$ts ye me vnd me
Dann ba$^e$ttlen das du$^o$t nyeman we On dem / der es zu$^o$ nott mu$^o$ß triben Sunst ist gar gu$^o$t eyn ba$^e$ttler bliben Dann ba$^e$ttlen des verdyrbt man nit
Vil bgont sich wol zu$^o$ wißbrot mit
Die drincken nit den schlechten wyn Es mu$^o$ß Reynfal / Elsa$^e$sser syn Mancher verloßt vff ba$^e$ttlen sich Der spielt bu$^o$bt / halt sich üppeklich
Dann so er schon verschlembt sin hab
Schlecht man jm ba$^e$ttlen doch nit ab Im ist erloubt der ba$^e$ttelstab
Vil neren vß dem ba$^e$ttel sich Die me geltts hant / dann du vnd ich